משטחי קירור למחשבים ניידים הם מוצר שלא ממש נפוץ בכל בית או משרד, בניגוד לעכבר או מקלדת למשל, ואם תשאלו אותנו זה קורה מפני שלא כולם מבינים את החשיבות של שמירה על טמפרטורת מחשב תקינה ומניעת התחממות יתר. במידה והמחשב הנייד מגיע לטמפרטורה גבוהה מידי למשך מספר שעות או מספר ימים חלילה, נגרם נזק למחשב, בין אם זה למעבד, לסוללה או לכל רכיב אחר אשר נמצא בתוך המחשב ומושפע מן החום. טמפרטורה גבוהה גורמת לבלאי גבוה לרכיבים השונים הנמצאים בתוך המחשב ולקיצור אורך החיים שלהם ושל המחשב.
ההמלצה שלנו היא לבדוק באמצעות תוכנה למדידת טמפרטורות אם חלקי המחשב השונים לא עוברים את איזור ה- 85-90 מעלות למשך מספר שעות. קפיצה בטמפרטורה למספר שניות לא תסב נזק משמעותי למחשב, אך מעבר לזה, זה כן יגרום נזק בטווח הארוך. במקרים שבהם יש התחממות יתר, כדאי לבצע שתי פעולות לפני קנייה של משטח קירור, שתי פעולות שכדאי מאוד לעשות באופן שגרתי במחשבים ניידים וגם בנייחים: ניקוי אבק והחלפת משחה טרמית.
אז הפעולה הראשונה היא כמובן - ניקוי אבק. האבק ידוע כגורם שחוסם את פתחי האוורור במחשב ומקשה על הפעילות של מערכת האוורור (מאווררים). כתוצאה מכך, פינוי החום הופך לקשה יותר ופחות יעיל, והחום המצטבר במחשב נשאר שם ופוגע ברכיבים השונים.
דבר נוסף שכדאי לעשות הוא להחליף את המשחה הטרמית שנמצאת על גבי המעבד. תפקידה של המשחה הטרמית הוא להעביר את החום מהמעבד/כרטיס המסך למערכת הקירור. עם השנים המשחה מתייבשת ומאבדת מהאפקטיביות שלה ועל כן מומלץ להחליף אותה מידי פעם. את שני הדברים הללו ניתן ואף מומלץ לעשות במעבדה מקצועית או להזמין איש מחשבים מקצועי, וזאת מפני שהטיפול במחשב נייד מורכב יותר ממחשב נייח.
ראשית כל אנו ממליצים לבדוק את המשקל, הצורה והמימדים הפיזיים של המשטח עצמו. חשוב לבדוק האם המשטח גדול מספיק עבור המחשב הנייד, האם הוא לא גדול מידי ואם הוא ישתלב במקום שבו תרצו למקם אותו, והאם הוא נייד מספיק בצורה כזאת שניתן להעביר אותו בקלות ממקום למקום.
חשוב מאוד לבדוק את יכולות הקירור של המשטח - כמה מאווררים יש בתוכו ומה המפרט שלהם, כלומר: כמה סיבובים הם עושים לדקה, מה לחץ ונפח האוויר שהם מסוגלים להעביר וכמה רעש הם מפיקים.
בנוסף, תמיד מומלץ לחפש ביקורות ברשת, ולשאול אנשים שכבר ניסו את המשטחים הללו ובדקו אותם, בכל זאת "אין חכם כבעל ניסיון". אז לאחר שהמלצנו כבר על מחשבים ניידים לסטודנטים וגם על מחשבים ניידים לגיימרים, הגיע הזמן להגביר את המודעות לנושא ההתחממות של מחשבים ניידים ולהמליץ על כמה משטחי קירור מעניינים שיעשו את העבודה.
המשטח הראשון שעליו נמליץ הוא בסיסי ביותר וכולל מאוורר אחד בגודל 200mm עם תאורת לד בצבע כחול שמגיע עד ל- 800 סיבובים לדקה. ל- Massive V20 יש גם חיבור USB וכפתור הדלקה וכיבוי. המשטח מתאים למחשבים ניידים בגודל של עד 17 אינץ', ואחד היתרונות הבולטים שלו הוא שהמאוורר שלו יחסית שקט. מחיר: 140 ש"ח.
הדגם הבא מגיע עם עיצוב מרשים ולא ממש שגרתי, ובנוסף לכך הוא גם אווירודינמי. במרכז המשטח יש מאוורר גדול וחזק בגודל 200mm אשר מסוגל להגיע עד לכ- 850RPM (סיבובים לדקה). יש לו גם תאורת לד כחולה, חיבור USB 2.0 לחיבור ציוד היקפי למחשב או כונני אחסון חיצוניים, והוא מתאים למחשבים ניידים בגודל של עד 17 אינץ'. דבר מגניב ונוסף שיש למשטח זה פתחי אוורור שנמצאים בחלק הקדמי המוציאים אוויר לעבר המשתמש שיושב מול המחשב. מחיר: 195 ש"ח.
הדגם השלישי שעליו נמליץ מתאים למחשבים ניידים בגודל של עד 17 אינץ', הוא כולל מאוורר עצום בגודל של 230mm אשר מסוגל להגיע עד ל- 800 סיבובים לדקה, ומצליח להישאר די שקט בזמן עבודה, תוך כדי שהוא מעביר כמות עצומה של אוויר דרכו אל המחשב. בנוסף, ה- ERGOSTAND III כולל 6 זוויות עבודה שונות, ארבעה חיבורי USB 2.0, וכפתור כיבוי והדלקה למשטח עצמו. מחיר: 245 ש"ח.
הדגם הבא מגיע עם תאורת RGB - כן כן RGB. לא מדובר בעוד דגם עם תאורה כחולה או בלי תאורה בכלל, אלא RGB, לגיימרים שביניכם. מעבר לתאורה שלו, הוא כולל מאוורר בגודל של 200 מ"מ המגיע עד ל- 800 סיבובים לדקה, יש לו שלושה מצבי הגבהה שונים (זוויות של 3°, 9°, 13°) והוא מתאים למחשבים ניידים עד גודל של 19 אינץ'. המאוורר של המשטח הוא די שקט ולא אמור להפריע במהלך עבודה עם המחשב או צפייה בסרטונים. מחיר: 250 ש"ח.
הדגם החמישי והאחרון הוא המתקדם ביותר מבין שאר הדגמים המוצגים בכתבה וזאת בזכות הצג שנמצא בחלקו הקדמי ויכולת השליטה והבקרה על המאווררים. הוא תומך במחשבים ניידים עד גודל של 17 אינץ', ויש לו שני מאווררים בגודל של 120mm המסוגלים להגיע ביחד עד לכ- 1,300RPM. למשטח יש גם חיישן טמפ' ובקר מאווררים, צג ידידותי למשתמש המאפשר שליטה על עוצמת המאווררים בכל רגע נתון, ומעבר בין מצבי הקירור השונים. ה- Thermaltake Massive ™ כולל שני חיבורי USB וניתן להטות אותו למספר זוויות שונות. מחיר: 280 ש"ח.
לסיכום, חשוב מאוד לשמור על טמפרטורת עבודה תקינה במחשב הנייד, לא צריך לקרר אותו בצורה קיצונית אך יש לשמור שטמפרטורת העבודה לא תגיע לאיזור ה- 100 מעלות לפרק זמן ממושך. רצוי לבצע ניקוי אבק לעיתים קרובות יותר, להחליף משחה טרמית בכל כמה חודשים, ולנטר את הטמפרטורה של המחשב מידי פעם באמצעות תוכנות כמו HWMonitor. חשוב לציין שהכתבה הזאת מבוססת על ביקורות שקראנו באתרי הטכנולוגיה השונים וסקירות של סוקרים מהתחום.